เงินบาทเปิด 30.88/90 บาท
ธนาคารซีไอเอ็มบี ไทย รายงาน เงินบาทเปิด 30.88/90 อ่อนค่าต่อเนื่องจากความกังวลข่าวในยุโรป
3 พ.ค. 2555

ธนาคารซีไอเอ็มบี ไทย รายงาน เงินบาทเปิด 30.88/90 อ่อนค่าต่อเนื่องจากความกังวลข่าวในยุโรป
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดเช้าวันนี้ที่ระดับ 30.88/90 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 30.84/86 บาท/ดอลลาร์ สาเหตุที่เงินบาทอ่อนค่าเนื่องจากดอลลาร์แข็งค่าขึ้น เพราะยังมีความกังวลเกี่ยวกับข่าวในยุโรปซึ่งต่อเนื่องจากเมื่อวานนี้     
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดวันนี้ เงินเยนอยู่ที่ระดับ 80.16 เยน/ดอลลาร์ ส่วนเงินยูโรอยู่ที่ระดับ 1.3141/3142 ดอลลาร์/ยูโร
นักบริหารเงิน คาดว่าวันนี้เงินบาทยังมีทิศทางอ่อนค่า มองกรอบไว้ที่ 30.85-30.95 บาท/ดอลลาร์ โดยให้ติดตามผลการประชุมธนาคารกลางยุโรป(ECB) คืนนี้, การเลือกตั้งของประธานาธิบดีของประเทศฝรั่งเศสและกรีซ นอกจากนี้ตลาดยังรอดูตัวเลขข้อมูลเศรษฐกิจของหลายประเทศในยุโรป เช่น สเปน เยอรมนี ฝรั่งเศส อิตาลี 
"ข่าวที่มีตอนนี้ค่อนข้างเป็นข่าวลบกับยูโร และคนเริ่มมองว่าค่าเงินยูโรลงต่อ แต่ถ้าเทียบวันนี้กับเมื่อวาน ก็ยังไม่ได้ลงเยอะ" นักบริหารเงิน กล่าว